## znakobfzja

**Oblastný futbalový zväz, Pivovarská 1058, 010 01 ŽILINA**

[www.futbalzilina.sk](http://www.futbalzilina.sk) email:obfzzilina@gmail.com tel. 0908 903 264

**IČO : 36135691** **DIČ: 2022238416** **IBAN: SK08 5600 0000 0031 6430 3001**

**ÚRADNÁ SPRÁVA číslo 16**

**1. ŠDK - predseda Peter VACHAN, zasadnutie dňa 02.12. 2020**

**ŠDK ďakuje všetkým klubom, funkcionárom, hráčom rozhodcom a ďalším osobám, ktoré zabezpečovali priebeh súťažných stretnutí v nedokončenej (prerušenej) jesennej časti súťažného ročníka 2020/2021, predovšetkým za úsilie a snahu odohrať čo najväčší počet stretnutí napriek komplikovanej situácii, za ústretovosť pri zmenách termínov stretnutí ako aj za pochopenie, že v tejto dobe je potrebné, aby futbal ľudí spájal a nie rozdeľoval. V zimnej prestávke prajeme všetkým predovšetkým pevné zdravie a na jar ihriská plné divákov.**

**Disciplinárne oznamy:**

1. **ŠDK** zastavuje konanie o odvolaní TJ Dlhé Pole, nakoľko klub nedoplnil náležitosti odvolania, DP 83/4, 50 EUR
2. **ŠDK** trestá TJ Dlhé Pole pokutou 50 EUR za neuhradenie mesačnej zbernej faktúry za mesiac október v lehote splatnosti. DP 64/1b, 10 EUR

**2.Sekretariát – ObFZ**

1.V nasledujúcom období, bude, v zmysle RaPP čl. 19 (2), d), e) možné podávať žiadosť o prestup amatéra:

od 01.01. do 31.03. kalendárneho roka (zimné registračné obdobie s obmedzením),

od 01.01. do 31.03. kalendárneho roka (zimné registračné obdobie zo zahraničia).

2. V prípade transferu zo zahraničia vyplnený formulár „Žiadosť o transfer hráča – zahraničie“ s overeným podpisom hráča (priložiť kópiu dokladu totožnosti) zaslať na Matriku SFZ – pri dodržaní vyššie uvedených termínov.

3. V prípade postupu podľa čl. 15/5,6 je potrebné:

• vyčkať na uzatvorenie prihlášok a zaradenie družstiev jednotlivými ObFZ,

• postupovať výhradne prostredníctvom formulárov Žiadosť o zmenu registrácie/preregistrácia hráča a Žiadosť o dočasnú registráciu hráča,

• Žiadosť o dočasnú registráciu hráča musí vždy predchádzať podaniu Žiadosti o zmenu registrácie/preregistrácie hráča,

• na základe výkladu Matriky SFZ, v súlade so znením SP, v prípade, že FK nemá prihlásené družstvo dorastu do súťaže, ale má aktívne družstvo dospelých, poskytuje možnosť štartovať hráčovi z VS U17 a viac za družstvo dospelých a nie je možné v takom prípade využiť možnosť dočasnej registrácie, resp. preregistrácie takého hráča.

4. Upozorňujeme ISSF manažérov FK, že potvrdením žiadosti o registráciu hráča sa automaticky vygeneruje aj platný RP (virtuálny) a nie je potrebné o tento následne žiadať. Túto skutočnosť je možné si preveriť na profile hráča.

5. Upozorňujeme touto cestou na čl. 44b (RaPP) Prechodné ustanovenia súvisiace s krízovou situáciou spôsobenou ochorením COVOD-19, bod 4.„V súťažnom ročníku 2020/2021 môže byť hráč v priebehu jedného súťažného ročníka postupne registrovaný najviac v troch kluboch a štartovať v súťažnom stretnutí môže v priebehu jedného súťažného ročníka najviac za tri kluby“.

Ing. Igor Krško v.r. Milan Matejčík v.r.

#### predseda ObFZ sekretár ObFZ